Sâmbătă, 9 martie, polițiștii din cadrul Serviciului Rutier au acționat împreună cu polițiștii rutieri din cadrul Inspectoratului de Poliție Județean Iași, pentru prevenirea și combaterea accidentelor rutiere și pentru impunerea unui climat de siguranță rutieră pe drumurile publice.
Acțiunea s-a desfășurat pe drumul național DN 24C, drumul european DE 58 și drumul județean DJ 282B, fiind controlate peste 120 de autovehicule.
În urma neregulilor constatate au fost aplicate 79 de sancțiuni contravenționale, în valoare de peste 35.000 de lei, cele mai multe dintre acestea fiind aplicate pentru nerespectarea vitezei legale.
Totodată au fost reținute 3 permise de conducere și un certificat de înmatriculare.